બિહારમાં નક્સલીઓએ ફરી એક વાર રેલ્વે સ્ટેશનને નિશાને લગાવ્યું છે. પટના પાસે મસૂદન રેલ્વે સ્ટેશન પર નક્સલિઓએ હુમલો કરીને તમામ સંપત્તિને આગ લગાવી છે. અને તેના બે અધિકારીઓને બંધક પણ બનાવ્યા છે. સહાયક સ્ટેશન માસ્ટર મુકેશ કુમાર અને પોર્ટર નરેન્દ્ર મંડલનું નક્સલીઓએ અપહરણ કર્યું છે. નોંધનીય છે કે નક્સલિઓએ 20 ડિસેમ્બરે બિહાર ઝારખંડ બંધની જાહેરાત કરી હતી. અને આ જાહેરાત પહેલા જ નક્સલીઓએ ઉત્પાત કરવા માટે મોડી રાતે કિઉલ ભાગલપુર રેલખંડ પર આવેલ મસુદન સ્ટેશન કેબિન પેનલમાં આગ લગાવી હતી.